	Fletorja Zyrtare
	[image: Stema e Republikes e perfunduar [Converted]]
	   Viti 2014 – Numri 130



LIGJ
Nr. 98/2015

PËR DISA NDRYSHIME DHE SHTESA NË LIGJIN NR. 64/2014, “PËR PUSHTETET DHE AUTORITETET E DREJTIMIT E TË KOMANDIMIT TË FORCAVE TË ARMATOSURA TË REPUBLIKËS SË SHQIPËRISË”, TË NDRYSHUAR 

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar, bëhen disa ndryshime dhe shtesa:

Neni 1

Në nenin 9 bëhen këto ndryshime dhe shtesa:
1. Pika 2 ndryshohet si më poshtë:
“2. Presidenti i Republikës, në kohë paqeje, e ushtron drejtimin e Forcave të Armatosura nëpërmjet Kryeministrit dhe Ministrit të Mbrojtjes, ndërsa në kohë lufte i drejton Forcat e Armatosura drejtpërdrejt ose nëpërmjet Komandantit të Forcave të Armatosura.”.
2. Në pikën 3, pas shkronjës “ë”, shtohen shkronjat “f” dhe “g” me këtë përmbajtje:
“f) miraton, me propozim të Ministrit të Mbrojtjes, planin e vendosjes dhe përhapjes së Forcave të Armatosura në kohë paqeje;
g) nxjerr në rezervë ose në lirim, me propozim të Ministrit të Mbrojtjes, oficerët me grada madhore.”.

Neni 2

Në nenin 13, pika 2, bëhen ndryshimet dhe shtesat si më poshtë:
1. Shkronja “rr” riformulohet si më poshtë: 
“rr) emëron, liron ose shkarkon nga detyra personelin civil në Ministrinë e Mbrojtjes dhe në Forcat e Armatosura, përveç atyre që gëzojnë statusin e nëpunësit civil apo që janë në funksione ushtari ose nënoficeri;”.
2. Pas shkronjës “s” shtohet shkronja “sh” me këtë përmbajtje: 
“sh) emëron, liron ose shkarkon nga detyra personelin civil në strukturat civile të varësisë së Ministrisë së Mbrojtjes, përveç atyre që gëzojnë statusin e nëpunësit civil.”.

Neni 3

Në nenin 24, pika 2, referenca në shkronjën “d” shfuqizohet. 

Neni 4

Ky ligj hyn në fuqi 15 ditë pas botimit në Fletoren Zyrtare.

ZËVENDËSKRYETARE
Valentina Leskaj

Miratuar në datën 23.9.2015

URDHËR
Nr. 6079, datë 14.10.2015

PËR NJË SHTESË NË URDHRIN NR. 279, DATË 14.6.2012 TË MINISTRIT TË DREJTËSISË “PËR MIRATIMIN E TARIFAVE TË SHËRBIMEVE NOTERIALE”, I NDRYSHUAR

Në mbështetje të nenit 102 pika 4 të Kushtetutës, të nenit 7 pika 2 të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar dhe të nenit 26, të ligjit nr. 7829, datë 1.9.1994, “Për noterinë”, të ndryshuar,

URDHËROJ:

1. Në aneksin 1, bashkëlidhur urdhrit nr. 279, datë 14.6.2012 të Ministrit të Drejtësisë, “Për miratimin e tarifave të shërbimeve noteriale”, të ndryshuar, bëhet shtesa si më poshtë vijon:
a) Në listën e shërbimeve noteriale, shtohet shërbimi i mëposhtëm:
	Emërtimi i shërbimit
	Tarifa

	Regjistrimi i subjekteve të biznesit
	300 lekë


2. Ngarkohen të gjithë noterët për zbatimin e këtij urdhri, si dhe afishimin e tij në një ambient të dukshëm në zyrën noteriale.
3. Ngarkohen Drejtoria e Përgjithshme e Planifikimit Strategjik dhe Inspektimit të Çështjeve të Drejtësisë që, në bashkëpunim me Dhomën Kombëtare të Noterisë, të bëjë njoftimin e këtij urdhri dhe ndjekjen e zbatimin e tij në vijimësi.
Ky urdhër hyn në fuqi pas botimit në Fletoren Zyrtare.

MINISTRI I DREJTËSISË
Nasip Naço

VENDIM
Nr. 65, datë 20.10.2015

NË EMËR TË REPUBLIKËS SË SHQIPËRISË

Gjykata Kushtetuese e Republikës së Shqipërisë, e përbërë nga:
Bashkim Dedja    Kryetar i Gjykatës Kushtetuese 
Vladimir Kristo	Anëtar i	“	“
Sokol Berberi		Anëtar i	“	“
Vitore Tusha		Anëtare e 	“	“
Fatmir Hoxha		Anëtar i	“	“
Besnik Imeraj		Anëtar i	“	“
Fatos Lulo	 	Anëtar i	“	“
Gani Dizdari		Anëtar i	“	“
me sekretare Edmira Babaj, në datën 30.9.2015 mori në shqyrtim, mbi bazë dokumentesh, çështjen nr. 40 Akti që i përket:
KËRKUES: Dritan Zela etj. 
SUBJEKTE TË INTERSUARA: Agjencia Kombëtare e Kthimit dhe e Kompensimit të Pronave,
Vasil Jovani			 
OBJEKTI: 	Shfuqizimi si të papajtueshme me Kushtetutën i vendimeve nr. 00-2014-1861, datë 11.07.2014 të Kolegjit Civil të Gjykatës së Lartë; nr. 2200, datë 24.10.2013 të Gjykatës së Apelit Tiranë; nr. 12846, datë 26.12.2012, të Gjykatës së Rrethit Gjyqësor Tiranë.
BAZA LIGJORE: 	Nenet 42 dhe 131/f të Kushtetutës së Republikës së Shqipërisë, si dhe nenet 27 e vijues të ligjit nr. 8577, datë 10.2.2000, “Për organizimin dhe funksionimin e Gjykatës Kushtetuese të Republikës së Shqipërisë”. 
 
GJYKATA KUSHTETUESE,

pasi dëgjoi relatorin e çështjes Gani Dizdari, mori në shqyrtim pretendimet me shkrim të kërkuesit, që kërkoi pranimin e kërkesës, dhe pretendimet me shkrim të subjekteve të interesuara, që kërkuan rrëzimin e kërkesës, si dhe diskutoi çështjen në tërësi,

VËREN:
I

1. Kërkuesit janë trashëgimtarë të Mustafa Zelës, i cili deri në vitin 1939 ka pasur në pronësi një truall me sip. 13027 m², me vendndodhje dhe kufij të përcaktuar. Me vendimin nr. 60, datë 2.9.1939 të Komisionit për Instalimin e Nëpunësve në Tiranën e Re, pronari Mustafa Zela është shpronësuar për pjesën më të madhe të sipërfaqes në pronësi të tij dhe nga sipërfaqja e përgjithshme i ka mbetur në pronësi parcela prej 821m². Duke qenë se paditësit nuk kanë mundur të sigurojnë një dokument hipotekor për origjinën e pronës së mbetur në pronësi, por vetëm dokumente arkivore, ata i janë drejtuar gjykatës me kërkesën për vërtetimin e faktit të pronësisë për sipërfaqen prej 821m², me palë të paditur Bashkinë Tiranë.
2. Gjykata e Rrethit Gjyqësor Tiranë, me vendimin nr. 2462, datë 13.07.2001, ka vendosur: “Detyrimin e Bashkisë Tiranë të njohë pronar Mustafa Zelën për sipërfaqen e lirë të truallit prej 830m², të ndodhur në bulevardin “Zhanë d’Ark.”. Në arsyetimin e saj, gjykata ka deklaruar se “nga akti i ekspertimit ka rezultuar se kjo sipërfaqe e pretenduar prej palës paditëse është trajtuar si pronë shtetërore nga KKKP-ja, dhe nga kjo e fundit janë dhënë dy vendime kompensimi, përkatësisht nr. 63, datë 25.06.1997, në favor të subjektit Halit Karapici, dhe nr. 378, datë 16.10.2000, në favor të subjektit Vasil Jovani.”. 
3. Me vendimin nr. 45, datë 29.03.2002 të KKKP-së Tiranë, mbi kërkesën e kërkuesve për njohje pronësie për sipërfaqen 830m², është vendosur se “...meqenëse mbi këtë sipërfaqe nga ana e KKKP-ja Tiranë janë dhënë dy vendime, komisioni do të shprehet pasi të zgjidhet në rrugë gjyqësore mbivendosja.”.
4. Kërkuesit i janë drejtuar AKKP-së për rishikimin e vendimeve të dhëna në favor të subjekteve Halit Karapici dhe Vasil Jovani. Me vendimin nr. 1286, datë 16.11.2011, AKKP-ja ka vendosur mungesën e juridiksionit për të rishikuar këto vendime, mbështetur edhe në vendimin nr. 43/2011 të Gjykatës Kushtetuese që e shfuqizoi dispozitën e ligjit për KKP-në, që i jepte të drejtë drejtorit të AKKP-së të rishikonte vendimet e KKKP-së të dhëna më parë. Në këto kushte, kërkuesit iu drejtuan gjykatës. 
5. Gjykata e Rrethit Gjyqësor Tiranë, me vendimin nr. 12846, datë 26.12.2012, ka vendosur: “Rrëzimin e kërkesëpadisë si të pabazuar në ligj dhe prova.”.
6. Gjykata e Apelit Tiranë, me vendimin nr. 2200, datë 24.10.2013, ka vendosur: “Lënien në fuqi të vendimit.”.
7. Kolegji Civil i Gjykatës së Lartë, në dhomë këshillimi, me vendimin nr. 00-2014-1861, datë 11.07.2014, ka vendosur: “Mospranimin e rekursit.”.

II

8. Kërkuesit i janë drejtuar Gjykatës Kushtetuese me kërkesë për shfuqizimin e të tria vendimeve, duke parashtruar këto shkaqe: 
8.1 Është cenuar parimi i paanshmërisë së gjykatës para Gjykatës së Lartë, e cila në kundërshtim me praktikën e zakonshme të saj, që i shqyrton çështjet brenda 4–5 vjetësh nga paraqitja e rekursit, e ka marrë në shqyrtim rekursin e kërkuesve brenda disa muajsh (konkretisht brenda 9 muajve). Gjithashtu, kërkuesit ngrenë dyshime për paanshmërinë e Gjykatës së Apelit, pasi sipas tyre trupi gjykues nuk është caktuar me short, por me urdhër të kryetarit të gjykatës.
8.2 Është cenuar parimi i gjykatës së caktuar me ligj dhe arsyetimit të vendimit gjyqësor, pasi në vendimin e Kolegjit Civil nuk janë pasqyruar pretendimet sipas rekursit të bërë. Ato madje janë paraqitur në mënyrë të shtrembëruar në hyrje të vendimit dhe nuk u është dhënë përgjigje më tej.
8.3 Është cenuar e drejta për akses në gjykatë, pasi gjykatat e shkallës së parë dhe ajo e apelit kanë mbajtur qëndrimin se paditësit nuk legjitimohen për të ngritur padi në gjykatë, përderisa pronësia e tyre nuk është njohur me vendim të KKKP-së. Gjykatat ngatërrojnë konceptin e legjitimimit të palëve dhe të juridiksionit apo shqyrtimit të çështjes në themel nëpërmjet administrimit të provave. Nëse paditësit nuk legjitimohen, atëherë gjykatat nuk kishin arsye për t’i hyrë themelit të çështjes.
8.4 Nuk është formuar si duhet ndërgjyqësia, pasi nuk figurojnë dy trashëgimtarë të palës së paditur. Gjithashtu, nuk është njoftuar rregullisht Avokatura e Shtetit, gjë që është detyrim ligjor. 


III
Vlerësimi i Gjykatës Kushtetuese

9. Kërkuesit kanë pretenduar se gjatë procesit gjyqësor të zhvilluar në të tria shkallët e gjykimit nuk janë respektuar garancitë që burojnë nga e drejta për një proces të rregullt ligjor, duke cenuar për rrjedhojë parimin e gjykatës së caktuar me ligj dhe të arsyetimit të vendimit gjyqësor, si dhe të drejtën e aksesit në gjykatë. 
10. Gjykata, pasi mori në shqyrtim këto pretendime të kërkuesit, gjatë votimit në lidhje me to nuk arriti shumicën e votave të të gjithë anëtarëve të saj për asnjërën prej tyre[footnoteRef:1]. Në kushtet kur asnjë përfundim i çështjes nuk u votua nga shumica e kërkuar nga neni 133/2 i Kushtetutës dhe neni 72/2 i ligjit nr. 8577, datë 10.02.2000 “Për organizimin dhe funksionimin e Gjykatës Kushtetuese të Republikës së Shqipërisë”, Gjykata, në bazë të nenit 74 të ligjit organik, arrin në përfundimin se kërkesa e kërkuesit duhet të refuzohet.  [1:  Votuan për pranimin gjyqtarët: Vladimir Kristo, Sokol Berberi, Vitore Tusha dhe Fatmir Hoxha. Votuan për rrëzimin gjyqtarët: Bashkim Dedja, Gani Dizdari, Besnik Imeraj dhe Fatos Lulo.] 


PËR KËTO ARSYE,

Gjykata Kushtetuese e Republikës së Shqipërisë, në mbështetje të neneve 131, shkronja “f”, 134, pika 1, shkronja “g”, dhe 133, pika 2, të Kushtetutës, si dhe të neneve 72/2 dhe 74 të ligjit nr. 8577, datë 10.02.2000 “Për organizimin dhe funksionimin e Gjykatës Kushtetuese të Republikës së Shqipërisë”, 

VENDOSI:

- Refuzimin e kërkesës.
Ky vendim është përfundimtar, i formës së prerë dhe hyn në fuqi ditën e botimit në Fletoren Zyrtare.

Anëtarë: Bashkim Dedja (kryetar), Sokol Berberi, Vladimir Kristo, Besnik Imeraj, Vitore Tusha, Fatmir Hoxha, Gani Dizdari, Fatos Lulo 



VENDIM 
Nr. 117, datë 14.10.2015

MBI FILLIMIN E PROCEDURAVE PËR SHQYRTIMIN E MARRËVESHJES SË SHËRBIMIT TË SHPËRNDARJES SË ENERGJISË ELEKTRIKE NDËRMJET OSHEE SHA DHE FURNIZUESIT E ENERGJISË ELEKTRIKE

Në mbështetje të nenit 16 të ligjit nr. 43/2015, “Për sektorin e energjisë elektrike”, pikës “V.1”, të Rregullave të Tregut Shqiptar të Energjisë, miratuar me vendimin e Bordit të Komisionerëve të ERE-s nr. 68, datë 23.6.2008; pikës 4.13 germa “A” pikës 4 dhe pikës 7, germa “g” paragraf. 1, të Modelit të Tregut të Energjisë Elektrike, miratuar me vendim të Këshillit të Ministrisë nr. 338, datë 19.3.2008 dhe nenit 25 të Rregullave të Praktikës dhe Procedurave të ERE-s, miratuar me vendimin e Bordit të Komisionerëve të ERE-s nr. 21, datë 18.3.2009, të ndryshuar; Bordi i Entit Rregullator të Energjisë (ERE), në mbledhjen e tij të datës 14.10.2015, pasi shqyrtoi relacionin e përgatitur nga drejtoritë teknike të ERE-s dhe draftmarrëveshjen e shërbimit të shpërndarjes së energjisë elektrike ndërmjet OSHEE sh.a. dhe “Furnizuesit” të energjisë elektrike, 
konstatoi se: 
Subjektet nënshkruese të kësaj marrëveshje do të jenë:
- Shoqëria “OSHEE” sh.a. e licencuar nga ERE për kryerjen e aktivitetit të shpërndarjes së energjisë elektrike me vendimin e Bordit të Komisionerëve të ERE-s, nr. 96, datë 27.10.2014;
- Furnizuesi i energjisë elektrike (personi juridik i licencuar nga ERE për kryerjen e aktivitetit të furnizimit me energji elektrike), i cili do të lidhë me vullnetin e tij të lirë marrëveshjen me OSHEE sh.a., për sigurimin e furnizimit me energji elektrike të klientëve fundor. 
- Po ashtu, konstatohet se dispozitat e kësaj kontrate janë në harmoni me Modelin e Tregut të Energjisë, miratuar me vendim të Këshillit të Ministrave nr. 338, datë 19.3.2008, Rregullat e Tregut, të miratuar me vendimin e Bordit të Komisionerëve nr. 68, datë 23.6.2008, të ndryshuar. 
- Modeli i Tregut vendos ERE-n në cilësinë e autoritetit që ka të drejtën për të miratuar këtë kategori marrëveshjeje. 
Për gjithë sa më sipër, Bordi i ERE-s 
Vendosi:

1. Të fillojë procedurat për shqyrtimin e draftmarrëveshjes së shërbimit të shpërndarjes së energjisë elektrike midis OSHEE sh.a. dhe “Furnizuesit” e energjisë elektrike.
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e Bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

KRYETARI
Petrit Ahmeti

VENDIM 
Nr. 118, datë 14.10.2015

MBI FILLIMIN E PROCEDURAVE PËR LICENCIMIN E SHOQËRISË “ENERGJIA D.O.O VETERNIK” SHPK, NË AKTIVITETIN E TREGTIMIT TË ENERGJISË ELEKTRIKE 

Në mbështetje të neneve 16; 37, pika 2 germa “d” dhe 110 të ligjit nr. 43/2015 “Për Sektorin e Energjisë Elektrike”, neneve 4, pika 1, germa “g”; 5, pika 2; 10, pikat 1 dhe 3 të rregullores “Për procedurat e licencimit, modifikimit, transferimit të plotë/pjesshëm dhe rinovimit të licencave”, të miratuar me vendimin e Bordit të Komisionerëve ERE-s nr. 108, datë 9.9.2008 dhe nenit 18, pika 1, germa “a” e Rregullave të Praktikës dhe Procedurave të ERE-s, miratuar me vendimin nr. 21 datë 18.3.2009 të Bordit të Komisionerëve të ERE-s, të ndryshuar, Bordi i Entit Rregullator të Energjisë (ERE), në mbledhjen e tij të datës 14.10.2015, pasi shqyrtoi aplikimin e paraqitur nga shoqëria “Energjia D.O.O Veternik” sh.p.k., si dhe relacionin e Drejtorisë së Licencimit, Monitorimit të Tregut dhe të të Licencuarve dhe Drejtorisë Juridike dhe Mbrojtjes së Konsumatorit për licencimin në aktivitetin e tregtimit të energjisë elektrike të kësaj shoqërie,
konstatoi se:
Aplikimi i shoqërisë “Energjia D.O.O Veternik” sh.p.k., plotëson pjesërisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 

- Formati i aplikimit (neni 9, pika 1), është plotësuar në mënyrë korrekte;
- Dokumentacioni financiar dhe fiskal (neni 9, pika 3), është plotësuar në mënyrë korrekte;
- Të dhënat specifike sipas tipit të licencës (neni 9, pika 4./10 germat “a”, “b” dhe “c”), janë plotësuar në mënyrë korrekte.
Për mungesën e dokumentacionit, që ka të bëjë me:
- Dokumentacionin juridik, administrativ dhe pronësor (neni 9, pika 2), (statuti ligjor i shoqërisë), do të njoftohet subjekti që në bazë të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, neni 10, pika 10 dhe neni 11, pika 1, ta paraqesë atë në ERE, brenda afateve të përcaktuara. 
Për gjithë sa më sipër cituar, Bordi i ERE-s
	
Vendosi:

1. Të fillojë procedurat për licencimin shoqërisë “Energjia D.O.O Veternik” sh.p.k., në aktivitetin e tregtimit të energjisë elektrike.
2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë 
Ky vendim botohet në Fletoren Zyrtare. 

KRYETARI
Petrit Ahmeti

VENDIM
Nr. 119, datë 14.10.2015

PËR FILLIMIN E PROcEDURAVE PËR LICENCIMIN E SHOQËRISË “ENERGJIA D.O.O VETERNIK” SHPK NË AKTIVITETIN E FURNIZIMIT TË ENERGJISË ELEKTRIKE

Në mbështetje të neneve 16; 37, pika 2, germa “ç” dhe 110 të ligjit nr. 43/2015, “Për sektorin e energjisë elektrike”, neneve 4, pika 1, germa “f”; 5 pika 1, germa “f”; 10, pika 3, të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve të ERE-s, nr. 108, datë 9.9.2008 dhe nenit 18 pika 1 germa “a” e Rregullave të Praktikës dhe Procedurave të ERE-s, miratuar me vendimin e Bordit të Komisionerëve të ERE-s, nr. 21, datë 18.3.2009, të ndryshuar, Bordi i Entit Rregullator të Energjisë (ERE), në mbledhjen e tij të datës 14.10.2015, pasi shqyrtoi aplikimin e paraqitur nga shoqëria “Energjia D.O.O Veternik” sh.p.k., si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për licencimin në aktivitetin e furnizimit të energjisë elektrike të kësaj shoqërie,
konstatoi se: 
Aplikimi i shoqërisë “Energjia D.O.O Veternik” sh.p.k., plotëson pjesërisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pika 1) është plotësuar në mënyrë korrekte.
- Dokumentacioni financiar dhe fiskal (neni 9, pika 3) është plotësuar në mënyrë korrekte.
- Dokumentacioni teknik për aktivitetin e furnizuesit të energjisë elektrike (neni 9 , pika 4/9, germat “a”, “b” dhe “c”);
Për mungesën e dokumentacionit, që ka të bëjë me: 
Dokumentacioni juridik, administrativ dhe pronësor (neni 9, pika 2), (statuti ligjor i shoqërisë), do të njoftohet subjekti që në bazë të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, neni 10, pika 10 dhe neni 11, pika 1, t’i paraqesë këto në ERE, brenda afateve të përcaktuara.
Për gjithë sa më sipër cituar, Bordi i ERE-s 

Vendosi:

1. Fillimin e procedurave për licencimin e shoqërisë “Energjia D.O.O Veternik” sh.p.k., në aktivitetin e furnizimit të energjisë elektrike.
2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

KRYETARI
Petrit Ahmeti


VENDIM 
 Nr. 120, datë 14.10.2015

MBI LICENCIMIN E SHOQËRISË “DENAS POWER” SHPK NË AKTIVITETIN E PRODHIMIT TË ENERGJISË ELEKTRIKE NGA HEC “DENAS” ME FUQI TË INSTALUAR 14.5 MW 

Në mbështetje të neneve 16; 37, pika 2, germa “a”, 39, pika 3 dhe 110, të ligjit nr. 43/2015, “Për sektorin e energjisë elektrike”, neneve 4, pika 1, germa “a”; 5, pika 1 germa “a”; 13 të rregullores “Për procedurat e licencimit, modifikimit, transferimit të plotë/pjesshëm dhe rinovimit të licencave”, të miratuar me vendimin e Bordit të Komisionerëve të ERE-s nr. 108, datë 9.9.2008, Bordi i Entit Rregullator të Energjisë (ERE), në mbledhjen e tij të datës 14.10.2015, pasi shqyrtoi aplikimin e paraqitur nga shoqëria “Denas Power” sh.p.k., si dhe relacionin e Drejtorisë së Licencimit, Monitorimit të Tregut dhe të të Licencuarve dhe Drejtorisë Juridike dhe Mbrojtjes së Konsumatorit për licencimin në aktivitetin e prodhimit të energjisë elektrike të kësaj shoqërie nga HEC “Denas”;
konstatoi se:
Aplikimi i shoqërisë “Denas Power” sh.p.k., plotëson tërësisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pika 1) është plotësuar në mënyrë korrekte. 
- Dokumentacioni juridik, administrativ dhe pronësor (neni 9, pika 2) është plotësuar në mënyrë korrekte.
- Dokumentacioni financiar dhe fiskal (neni 9, pika 3), është plotësuar në mënyrë korrekte.
- Dokumentacioni tekniko-ekonomik (neni 9, pikat 4.1.1, 4.1.2, 4.1.3, 4.1.4 43.1.5), është plotësuar në mënyrë korrekte.
Për gjithë sa më sipër cituar, Bordi i ERE-s

Vendosi:

1. Të licencojë shoqërinë “Denas Power” sh.p.k., në aktivitetin e prodhimit të energjisë elektrike nga Hec “Denas” me fuqi të instaluar 14.5 MW, për një afat 30 - vjeçar. 

2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare. 

KRYETARI
Petrit Ahmeti

VENDIM 
 Nr. 121, datë 14.10.2015

MBI LICENCIMIN E SHOQËRISË “DENAS POWER” SH.P.K., NË AKTIVITETIN E TREGTIMIT TË ENERGJISË ELEKTRIKE 

Në mbështetje të neneve 16; 37, pika 2 germa “d” dhe 39 pika 3, dhe nenit 110 të ligjit nr. 43/2015 “Për sektorin e energjisë elektrike”, neneve 4, pika 1, germa “g”; 5, pika 2 dhe neni 13 të rregullores “Për procedurat e licencimit, modifikimit, transferimit të plotë/pjesshëm dhe rinovimit të licencave”, të miratuar me vendimin e Bordit të Komisionerëve të ERE-s nr. 108, datë 09.09.2008, Bordi i Entit Rregullator të Energjisë (ERE), në mbledhjen e tij të datës 14.10.2015, pasi shqyrtoi aplikimin e paraqitur nga shoqëria “Denas Power” sh.p.k., si dhe relacionin e Drejtorisë së Licencimit, Monitorimit të Tregut dhe të të Licencuarve dhe Drejtorisë Juridike dhe Mbrojtjes së Konsumatorit për licencimin në aktivitetin e tregtimit të energjisë elektrike të kësaj shoqërie,
konstatoi se:
Aplikimi i shoqërisë “Denas Power” sh.p.k., plotëson tërësisht kërkesat e parashikuara nga ERE në “Rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pika 1) është plotësuar në mënyrë korrekte.
- Dokumentacioni juridik, administrativ dhe pronësor (neni 9, pika 2) është plotësuar në mënyrë korrekte. 
- Dokumentacioni financiar dhe fiskal (neni 9, pika 3) është plotësuar në mënyrë korrekte.
- Të dhënat specifike sipas tipit të licencës (neni 9, pika 4./10 germat “a”, “b” dhe “c”) është plotësuar në mënyrë korrekte. 
Për gjithë sa më sipër cituar, Bordi i ERE-s
	

Vendosi:

1. Të licencojë shoqërinë “Denas Power” sh.p.k., në aktivitetin e tregtimit të energjisë elektrike, për një afat 30 - vjeçar.
2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

KRYETARI
Petrit Ahmeti

VENDIM
Nr. 122, datë 14.10.2015

MBI RINOVIMIN E LICENCËS SË TREGTIMIT TË ENERGJISË ELEKTRIKE, TË SHOQËRISË “ENERGY SUPPLY” SHPK, MIRATUAR ME VENDIMIN E BORDIT TË KOMISIONERËVE TË ERE-S NR. 6, DATË 2.2.2011

Në mbështetje të neneve 16, 43, 110, të ligjit nr. 43/2015 “Për sektorin e energjisë elektrike”, neneve 4 pika 1 germa “g” dhe 16 të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108, datë 9.9.2008, Bordi i ERE-s, në mbledhjen e tij të datës 14.10.2015, pasi shqyrtoi kërkesën e shoqërisë “Energy Supply” sh.p.k. për rinovimin e licencës në aktivitetin e tregtimit të energjisë elektrike dhe relacionin e përgatitur nga drejtoritë teknike,
konstatoi se:
Aplikimi i shoqërisë “Energy Supply” sh.p.k., plotëson tërësisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pika 1) është plotësuar në mënyrë korrekte. 
- Dokumentacioni juridik, administrativ dhe pronësor (neni 9, pika 2) është plotësuar në mënyrë korrekte. 
- Dokumentacioni financiar dhe fiskal (neni 9, pika 3) është plotësuar në mënyrë korrekte. 
- Të dhënat specifike sipas tipit të licencës (neni 9, pika 4./10 germa “a”, “b” dhe “c”) janë plotësuar në mënyrë korrekte.
Për gjithë sa më sipër cituar, Bordi i ERE-s

Vendosi:

1. Të rinovojë licencën e tregtimit të energjisë elektrike, të shoqërisë “ENERGY SUPPLY” sh.p.k., miratuar me vendimin e Bordit të Komisionerëve të ERE-s nr. 6, datë 2.2.2011, për një afat 5-vjeçar.
2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

KRYETARI
Petrit Ahmeti

VENDIM
Nr. 123, datë 14.10.2015

MBI RINOVIMIN E LICENCËS SË FURNIZIMIT TË ENERGJISË ELEKTRIKE, TË SHOQËRISË “ENERGY SUPPLY” SHPK, MIRATUAR ME VENDIMIN E BORDIT TË KOMISIONERËVE TË ERE-S NR. 5, DATË 2.2.2011

Në mbështetje të neneve 16, 43, 110, të ligjit nr. 43/2015 “Për sektorin e energjisë elektrike”, neneve 4 pika 1 germa “g” dhe 16 të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108, datë 9.9.2008, Bordi i ERE, në mbledhjen e tij të datës 14.10.2015, pasi shqyrtoi kërkesën e shoqërisë “Energy Supply” sh.p.k. për rinovimin e licencës në aktivitetin e tregtimit të energjisë elektrike dhe relacionin e përgatitur nga drejtoritë teknike,
konstatoi se:
Aplikimi i shoqërisë “Energy Supply” sh.p.k., plotëson tërësisht kërkesat e parashikuara nga ERE në “Rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave” si më poshtë: 
- Formati i aplikimit (neni 9, pika 1) është plotësuar në mënyrë korrekte. 
- Dokumentacioni juridik, administrativ dhe pronësor (neni 9, pika 2) është plotësuar në mënyrë korrekte. 
- Dokumentacioni financiar dhe fiskal (neni 9, pika 3) është plotësuar në mënyrë korrekte. 
- Të dhënat specifike sipas tipit të licencës (neni 9, pika 4/9 germat “a”, “b” dhe “c”) janë plotësuar në mënyrë korrekte.
Për gjithë sa më sipër cituar, Bordi i ERE-s

Vendosi:

1. Të rinovojë licencën e furnizimit të energjisë elektrike, të shoqërisë “Energy Supply” sh.p.k., miratuar me vendimin e Bordit të Komisionerëve të ERE-s nr .5, datë 2.2.2011, për një afat 5-vjeçar.
2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

KRYETARI
Petrit Ahmeti

VENDIM 
 Nr. 124, datë 14.10.2015

MBI FILLIMIN E PROCEDURAVE PËR LICENCIMIN E SHOQËRISË “C & S ENERGY” SHPK, NË AKTIVITETIN E TREGTIMIT TË ENERGJISË ELEKTRIKE 

Në mbështetje të neneve 16, 37, pika 2, germa “d”, dhe 110, të ligjit nr. 43/2015 “Për sektorin e energjisë elektrike”, neneve 4, pika 1, germa “g”; 5, pika 2; 10, pikat 1 dhe 3, të rregullores “Për procedurat e licencimit, modifikimit, transferimit të plotë/pjesshëm dhe rinovimit të licencave”, të miratuar me vendimin e bordit të ERE-s nr. 108, datë 9.9.2008, dhe nenit 18 pika 1 germa “a” e Rregullave të Praktikës dhe Procedurave të ERE-s, miratuar me vendimin nr. 21 datë 18.3.2009 të Bordit të Komisionerëve të ERE-s, të ndryshuar, Bordi i Entit Rregullator të Energjisë (ERE), në mbledhjen e tij të datës 14.10.2015, pasi shqyrtoi aplikimin e paraqitur nga shoqëria “C & S Energy” sh.p.k., si dhe relacionin e Drejtorisë së Licencimit, Monitorimit të Tregut dhe të të Licencuarve dhe Drejtorisë Juridike dhe Mbrojtjes së Konsumatorit për licencimin në aktivitetin e tregtimit të energjisë elektrike të kësaj shoqërie,
konstatoi se:
Aplikimi i shoqërisë “C & S Energy” sh.p.k., plotëson pjesërisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave” si më poshtë: 
- Formati i aplikimit (neni 9, pika 1) është plotësuar në mënyrë korrekte.
- Dokumentacioni juridik, administrativ dhe pronësor (neni 9, pika 2) është plotësuar në mënyrë korrekte. 
- Të dhënat specifike sipas tipit të licencës (neni 9, pika 4./10 germa “c”). Nga dokumentacioni i paraqitur nga subjekti rezulton se shoqëria “C & S Energy” sh.p.k. nuk ka realizuar kontrata të mëparshme.
Për mungesën e dokumentacionit që ka të bëjë me:
- Dokumentacionin financiar dhe fiskal (neni 9, pika 3), (vërtetimi për shlyerjen e tatim – taksave dhe detyrimeve ndaj ISSH);
- Sasinë e energjisë elektrike të parashikuar për t’u tregtuar (neni 9, pika 4/10, germa “a”); dhe
- Kapitalin financiar të deklaruar nga shoqëria për ushtrimin e këtij aktiviteti (neni 9, pika 4/10 germa “b”) do të njoftohet subjekti që në bazë të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, neni 10, pika 10 dhe neni 11, pika 1, t’i paraqesë këto në ERE, brenda afateve të përcaktuara.
Për gjithë sa më sipër cituar, Bordi i ERE-s
	
Vendosi:

1. Të fillojë procedurat për licencimin shoqërisë “C & S Energy” sh.p.k., në aktivitetin e tregtimit të energjisë elektrike.
2. Drejtoria e Licencimit, Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

KRYETARI
Petrit Ahmeti

